section_heading: Elevatori za sipki materijal
paragraph_text: Elevator je najisplativije prenosilo za okomiti prijenos (transport) prašinastih, zrnatih i sitnogrudastih materijala. Razlog je u tome što je uz ulaganja (investicije) veoma važna potrebna pogonska snaga. Tako na primjer za okomiti prijenos 100 t/h teških žitarica (0,75 t/m<sup>3</sup>) na visinu od 40 m potrebna snaga pogonskog motora elevatora (v = 4 m/s) iznosi 17 kW, žljebastoga zatvorenoga lančanog prenosila (redlera, v = 0,7 m/s) oko 46 kW, a pneumatskog prenosila (v = 25 m/s) oko 170 kW.